Missatge: Preocupació pel blocatge de l’energia renovable a CatalunyaL'òrgan regulador català s'oposa a la majoria de projectes presentats · D'ací a dos anys, Catalunya podria quedar definitivament al marge de la revolució energètica.Al Principat, les energies renovables fa una dècada que estan paralitzades. De l’objectiu europeu per al 2020 d’un 20% d’energia total consumida –i no solament electricitat– a partir de fonts renovables, només n’assoleix el 8,5% i incomplirà l’objectiu molts anys si no hi ha canvis estructurals ràpids. Fins ara, se’n feia responsable una legislació catalana del 2009, que havia blocat qualsevol parc eòlic des del 2012 i totes les plantes solars d’ençà del 2013. Tanmateix, un decret del passat 26 de novembre va derogar aquesta legislació. Amb la reforma del 2019, el sector esperava desenvolupar les renovables amb la mateixa normalitat que es fa arreu d’Europa. Malgrat això, aquests dies, diverses organitzacions i personalitats han denunciat que l’òrgan regulador de la Generalitat de Catalunya, la Ponència d’Energies Renovables, continua oposant-se a la majoria de projectes presentats. Arran d’aquesta situació, el sector adverteix amb gran preocupació que, si continua la paràlisi, d’ací a dos anys el Principat podria quedar al marge de les renovables de manera definitiva. Per: Marc BelzuncesResta de l'article. Vilaweb

Resposta: I l'estalvi energètic a gran escala? De debò que una societat 'moderna' de més de set milions d'habitants no es pot permetre cap grup interdisciplinar seriós amb recomanacions polítiques més o menys clares, de mesures o passes a seguir amb  coses tan crucials com la transició energètica? Ziol?Que pel que fa a la salut pública ja vam veure que no, la gent adequada no era on havia de ser... De desastre a desastre fins al "oh no ho sabíem, no es podia preveure" final